Ivo Linna

Ivo Linna (sündinud 12. juunil 1949 Kuressaares) on eesti laulja, tuntud ansamblite Apelsin ja Rock Hotel solistina.

Tema kuulsaimateks lauludeks võib pidada näiteks "Eestlane olen ja eestlaseks jään", "Sind surmani", "Ei ole üksi ükski maa", "Mingem üles mägedele" ,"Kikilips" jne.

1996. aastal esindas Eestit Eurovisiooni lauluvõistlusel, esitades koos Maarja-Liis Ilusaga laulu "Kaelakee hääl", mis saavutas 5. koha.

Ta osales Eesti Laul 2017 võistlusel lauluga "Suur loterii" millega ta saavutas 5. koha. 2021. aastal osales ta samuti Eesti Laulul koos poja Robert Linna ja ansambel Supernovaga, loo nimeks "Ma olen siin".

Ivo Linna on juhtinud ETVs mälumängu "Reis ümber Eesti" (2018 aastast).

Elulugu 

Õppis Viktor Kingissepa nimelises Kingissepa Keskkoolis, 1967–1969 Tartu Riiklikus Ülikoolis eesti filoloogiat.

Alustas laulmist ja kitarrimängu Kuressaares ansamblis Müstikud (1966–1967). Järgnesid ansamblid System (1968) ja taas Müstikud (1969) Tartus. Pärast ajateenistust Nõukogude armees sai Ivo Linnast laulusolist baar-varietees Tallinn, hiljem ka teistes varieteedes. Aastail 1973–1974 oli Ivo Linna laulusolist Olav Ehala ansamblis, 1975. aastal orkestris Vana Toomas, 1975–1980 kuulus ta ansamblisse Apelsin ja alates 1978. aastast ansamblisse Rock Hotel.

Tunnustus
1979 – Ranna sovhoosi auhind laulu "See meeletu maailm" eest (koos Valter Ojakääru ja Heldur Karmoga)
1980 – parim laulja Arne Oidi nimelisel võistluskontserdil "Tallinn-80"
1987 – Eesti NSV teeneline kunstnik
1980-ndad aastad – parim laulja ajakirja Noorus lugejaküsitluste põhjal
 ? – parim laulja Eesti Raadio saate "Soovid, soovid, soovid..." kuulajate küsitluse põhjal
2000 – Valgetähe IV klassi teenetemärk
2008 – Eesti Fonogrammitootjate Ühingu elutööpreemia "Panus Eesti Muusikasse"
2012 – Saare maavalitsuse teeneteplaat
2017 – Hendrik Krummi nimeline kultuuripreemia silmapaistva loomingulise karjääri ning Saare- ja Muhumaa järjekindla esindamise eest
2018 – sajandi saarlane
2018 – Kuldne Plaat: Apollo eriauhind «Apollo aasta artist» plaadi eest "Suur loterii"
2018 – Vabariigi taastamise tänukivi
2021 – Kuldne Plaat: "Aasta esitaja" tiitel plaadi eest „Moevooludest hoolimata“

Eurovisiooni lauluvõistlus

Diskograafia

1984 "Ivo Linna" 12" LP, Meloodia
1993 "Ivo Linna '93", CD ja MC, AS Fifaa
1998 "Iff 1" CD ja MC, Ivo Linna
1999 Ivo Linna ja Rock Hotel "Kõva ketas", CD, Hitivabrik
2001 "Enne ja pärast päeva", CD, Hitivabrik
2001 "Eesti kullafond" 3MC, 3CD, Hitivabrik
2006 "Üksi, iseendas üksi..." Hitivabrik
2009 Ivo Linna ja ansambel Supernova "Originaal", CD, Eesti Rahvusringhääling
2012 "Kui ma oleksin jõuluvana", CD, 
2013 "Päike sõbra aknas", CD, LP, Ivo Linna
2017 Ivo Linna ja ansambel Supernova "Iff. Suur loterii", CD, LP, Seashore Production
DVD
2009 "Sangar seiklusfilmis" ERR

Isiklikku
Tema isa Timoteus Linna oli muuseumitöötaja, koorijuht ja õigeusu preester. Tema tädimees oli eesti ajakirjandus- ja keeleteadlane, akadeemik ning kirjanik Juhan Peegel.

Aastatel 1973–1995 oli ta abielus Reet Linnaga, kellega tal on kaks last: tütar Hanna-Stina ja poeg Robert. 

1999. aasta juunis abiellus ta raamatupidaja Imbi Aderiga.

Viited

Välislingid

 
"Ivo Linna – mees rahva hulgast" Eesti Päevaleht 12. juuni 1999
Maris Meiessaar, "Ivo Linna – üle aegade lemmik", EPL Laupäev, 7. juuni 2008
 Jüri Aarma. Ivo Linna: Looduse imesid linnas ei näe, Maaleht, 23. detsember 2008
 Verni Leivak. Õnnelik Ivo Elu24.ee, 6. juuni 2009
 Mart Niineste. Muistendeid Saaremaa vägilasest Iffist EPL, 13. juuni 2009 
 Olev Remsu. Lugusid Ifist. Kogumikus "Eesti keeles ja meeles", kursuseraamat, 2014 

Eesti lauljad
Ilus, Maarja-Liis
Valgetähe IV klassi teenetemärgi kavalerid
Eesti NSV teenelised kunstnikud
Sündinud 1949